CELEX: 62018TN0249
Language: hr
Date: 2018-04-16 00:00:00
Title: Predmet T-249/18: Tužba podnesena 16. travnja 2018. – Saab Halabi protiv Vijeća

201805250521897062018/C 200/642492018TC20020180611HR01HRINFO_JUDICIAL20180416505011Predmet T-249/18: Tužba podnesena 16. travnja 2018. – Saab Halabi protiv Vijeća
 ---documentbreak--- C2002018HR5010120180416HR0064501501Tužba podnesena 16. travnja 2018. – Saab Halabi protiv Vijeća
   (Predmet T-249/18)2018/C 200/64Jezik postupka: engleski
      Stranke
   
   
      Tužitelj: Tarek William Saab Halabi (Venezuela) (zastupnici: L. Giuliano i F. Di Gianni, odvjetnici)
   
      Tuženik: Vijeće Europske unije
   
      Tužbeni zahtjev
   
   Tužitelj od Općeg suda zahtijeva da:
   
            —
         
         
            poništi Odluku Vijeća (ZVSP) 2018/90 od 22. siječnja 2018. o izmjeni Odluke (ZVSP) 2017/2074 o mjerama ograničavanja s obzirom na stanje u Venezueli i Provedbenu uredbu Vijeća (EU) 2018/88 od 22. siječnja 2018. o provedbi Uredbe (EU) 2017/2063 o mjerama ograničavanja s obzirom na stanje u Venezueli, u dijelu koji se odnosi na tužitelja i
         
      
            —
         
         
            naloži Vijeću snošenje troškova postupka.
         
      
      Tužbeni razlozi i glavni argumenti
   
   U prilog osnovanosti tužbe tužitelj ističe dva tužbena razloga.
   
            1.
         
         
            Prvi tužbeni razlog, koji se temelji na tome da je Vijeće povrijedilo načelo dobre uprave i prekršilo njegova prava obrane i prava na učinkovitu sudsku zaštitu time što nije omogućilo u razumnom roku pristup dokazima koji navodno podržavaju njegovo uvrštavanje na popis.
         
      
            2.
         
         
            Drugi tužbeni razlog, koji se temelji na tome da Vijeće nije dokazalo postojanje uvjeta za njegovo uvrštavanje na popis i da je počinilo očitu pogrešku u ocjeni, jer nije dokazalo da je tužitelj, kao državni odvjetnik i ranije kao pravobranitelj i predsjednik Republikanskog vijeća za moral, ugrožavao demokraciju i vladavinu prava u Venezueli.